open-index/open-wikipedia-markdown huggingface dataset:
მაჰმუდ I (სელჩუკთა სახელმწიფო)

**ნასირ ად-დინ მაჰმუდი** იგივე **მაჰმუდ I** (; დ. 1088 – გ. ისპაჰანი, სავარაუდოდ 1094) – სელჩუკთა იმპერიის ნომინალური სულთანი 1092-1094 წლებში, მალიქ-შაჰის ვაჟი და მემკვიდრე. 

4 წლის ასაკში ტახტზე აიყვანა დედამისმა, თურქენ ხათუნმა. მას ჰყავდა უფროსი ძმები, რის გამოც სელჩუკთა სახელმწიფოში ტახტისათვის ბრძოლა და არეულობა დაიწყო. ანატოლიაში მალიქ-შაჰის მემკვიდრე გახდა ქილიჩ-არსლან I, რუმის სულთანი,  ხოლო სირიაში თავი სულთნად გამოაცხადა მაჰმუდის ბიძამ, თუთუშმა. ერთ-ერთი შეტაკების დროს, მისი მეორე ძმის, ბერქიიარუქის მომხრეებმა დაამარცხეს მაჰმუდის არმია. ნიზამ ალ-მულქის ოჯახის წევრებმა 6 წლის მაჰმუდი დედასთან ერთად შეიპყრეს და სიკვდილით დასაჯეს. სელჩუკთა სახელმწიფო ხანგრძლივმა ქაოსმა მოიცვა, რაც კარგად გამოიყენეს მის მფლობელობაში მყოფი  ქვეყნების მმართველებმა, განსაკუთრებით დავით აღმაშენებელმა.

## იხილეთ აგრეთვე
* სელჩუკთა სახელმწიფო
* მალიქ-შაჰი

## ლიტერატურა
* International encyclopaedia of Islamic dynasties, Ed. Nagendra Kr Singh, (Anmol Publication PVT Ltd., 2005), 1076.
* Asbridge, Thomas S., The Crusades: The Authoritative History of the War for the Holy Land, (Harper Collins, 2010), 22.
* Asbridge, Thomas S., The First Crusade: A New History, (Oxford University Press, 2004), 334.

კატეგორია: სელჩუკი მმართველები
კატეგორია: დაბადებული 1088
კატეგორია: გარდაცვლილი 1094
ბერქიაროქი

**აბულ მუზაფარ რუქნ უდ-დინ ბერქიაროქი** (; დ. 1080 — გ. 1105) — სელჩუკთა იმპერიის სულთანი 1094-1105 წლებში, მალიქ-შაჰის უფროსი ვაჟი.

მამის გარდაცვალების შემდეგ ვერ მოახერხა სულთნის ტიტულის მიღება, რადგან მის უმცროს ძმას, 4 წლის მაჰმუდ I-ს უბოძეს ტახტი. სელჩუკთა იმპერია ქაოსმა და დინასტიურმა ომმა მოიცვა. 1094 წელს, ისპაჰანში მოახერხა ძმის მომხრეთა არმიის განადგურება, შეიპყრო 6 წლის მაჰმუდ I დედამისთან ერთად და სიკვდილით დასაჯა. იმავე დღეს თავი გამოაცხადა თურქ-სელჩუკთა სულთნად. 1 წლის შემდეგ მან დაამარცხა ამბოხებული ბიძამისი, თუთუშ I, რომელიც სირიის სულთნად მიიჩნევდა თავს.

მისი მმართველობის პერიოდში არ წყდებოდა ტახტისათვის ბრძოლა. ბარკიიარუქს ძმების სახით კონკურენტები გამოუჩნდა. აჰმედ სენჯერმა შეძლო მისი დამარცხება და ხორასანის ხელში ჩაგდება, ხოლო მაჰმედ I თავს სელჩუკთა ანატოლიის სულთნად აცხადებდა.  მიუხედავად ამისა, მისი არმია კარგად იგერიებდა აჯანყებულების იერიშებს, თუმცა 1104 წელს იძულებული გახდა იმპერიის ტერიტორიები ძმებისათვის გაეყო. ბერქიაროქის დროს ვეზირების თანამდებობებზე დანიშნულნი იყვნენ ნიზამ ალ-მულქის ვაჟები, იზ ალ-მულქ ჰუსეინი, ფახრ ალ-მულქი და მუააიდ ალ-მულქი. 

1096 წელს დაწყებულმა ჯვაროსნულმა ლაშქრობებმა შეარყია სელჩუკთა იმპერიის ძლიერება. 1105 წელს, 25 წლის ბერქიაროქი გარდაიცვალა. მის შემდეგ სულთანი გახდა მისი მცირეწლოვანი ვაჟი, მელიქ-შაჰ II, რომელიც მალევე ჩამოაგდო ტახტიდან და მოკლა ბერქიიარუქის ძმამ, მაჰმედ I-მა.

## იხილეთ აგრეთვე
* მალიქ-შაჰი
* სელჩუკთა სახელმწიფო

## რესურსები ინტერნეტში
* E. J. Van Donzel, Islamic Desk Reference, (E.J.Brill, 1994), 464.
* Bernard Lewis, The Assassins: A Radical Sect in Islam, (Basic Books Inc., 2003), 51.
* Рыжов, 2004.

## ლიტერატურა
* Книга:Монархи. Мусульманский Восток VII-XV|Сельджуки/2|Сельджуки

კატეგორია: სელჩუკი მმართველები
კატეგორია: დაბადებული 1080
კატეგორია: გარდაცვლილი 1105
კატეგორია:დაბადების წელი უცნობია
კრუგლოეს ამაღლების ეკლესია

**კრუგლოეს ამაღლების ეკლესია** () — მართლმადიდებლური ეკლესია აზოვის რაიონის სოფელ კრუგლოეში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1905 წელს.

ეკლესიის მისამართი: 346772, რუსეთი, როსტოვის ოლქი, აზოვის რაიონი, სოფელი კრუგლოე, პროლეტარიატის ქუჩა № 20-ა.

## ისტორია 
პირველი ხის ეკლესია ააგეს 1851 წელს, რომელიც 1855 წელს დაიწვა. ამის შემდეგ 1859 წელს ააგეს ასევე ხის სამლოცველო სახლი. 1905 წელს კრუგლოეში ააშენეს ახალი, აგურის ამარლების სახელობის ეკლესია სამრეკლოთი. ეკლესიის შენობა და სამრეკლო გადახურული იყო თუნუქის ფირფიტებით და შეღებილი ზეთის საღებავით. 

ეკლესია იყო სამსაკურთხევლიანი, მისი დამატებითი საკურთხევლები იყო ღვთისმშობლის შობის სახელზე და მიქაელ მთავარანგელოზის სახელზე ნაკურთხი ამავე წელს ეკლესიასთან დააარსეს სამრევლო-საკვირაო საბჭო. ეკლესიის შენობას ჰქონდა ერთი დიდი და ოთხი პატარა გუმბათი, ასევე ორი გვერდითა შესასვლელების თავზე. სამრეკლო იყო სამიარუსიანი. 

ისევე როგორც როსტოვის ოლქის სხვა ეკლესიებიც, ამაღლების ეკლესიაც დახურეს და მთლიანად დაანგრიეს 1930-იან წლებში.  მეორე მსოფლიო ომის პერიოდში ღვთისმსახურება აღსდგა, მაგრამ უკვე სამლოცელო სახლში, რომელიც ასევე ამაღლების სახელზე იყო ნაკურთხი. ეკლესიაში ღვთისმსახურება უკვე აღარ შეწყვეტილა XX საუკუნის დასასრულამდე. 1999 წელს სამების მრევლს ადგილობრვმა ადმინისტრაციამ გადასცა ხის ეკლესია, რომელშიც ღვთისმსახურება დღემდე მიმდინარეობს. 

2008 წელს მიმდინარებდა ეკლესიის  რემონტი. 2009 წელს კი გაარემონტეს საკვირაო სკოლის შენობა.

ეკლესიის წინამძღვარი დიდი ხნის მანძლზე იყო ნიკოლოზ კრასნოსლობოდცევი. 2016 წელს ახალი წინამძღვარი გახდა მღვდელმონაზონი რაფაელი (მიტროფანოვი).

## რესურსები ინტერნეტში
* Сайт церкви
* Вознесенский храм села Круглое Азовского района  
* Азовское благочиние - храмы 
* Настоятель Вознесенского храма с. Круглое и директор сельской школы обсудили вопросы сотрудничества 

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XX საუკუნის ეკლესიები
ტაჰანი

**ტაჰანი** () — მთა მალაიზიაში, ტაჰანის ქედზე. ნახევარკუნძულოვანი მალაიზიის უმაღლესი წერტილი. სიმაღლე 2187 მ. მოქცეულია ტამან-ნეგარის ეროვნულ ტყეში, პაჰანგის შტატში. მალაიზიურად „Gunung“ ნიშნავს მთავს, ხოლო „Tahan“ ამტანს, გამძლეს. სახელი მიანიშნებს მისი დალაშქრისთვის საჭირო ფიზიკურ გამძლეობაზე. ტაჰანის მარშრუტი მალაიზიაში ყველაზე რთულ მარშრუტად მიიჩნევა. ღამით მთის წვერზე შეიძლება ყინვაც დაიჭიროს. დეკემბერსა და იანვარში ტემპერატურა უდრის 4–18°C-ს.

## სქოლიო 
კატეგორია:მალაიზიის მთები
ელჯი

**ელჯი (LG)** — მსოფლიოში ცნობილი ტექნიკის კომპანია.

## ისტორია
ელჯის ისტორია  იწყება 1957 წლის 5 იანვრიდან, როდესაც კორეის მოქალაქე კუ ინ ხოიმ დააარსა კომპანია Lak Chemical Co. თავიდან კომპანია ორიენტირებული იყო კოსმეტიკური საშუალებების წარმოებაზე.
დროთა განმავლობაში, წარმოების განვითარებასთან ერთად Lak Chemical Co ქმნის რამდენიმე შვილობილ კომპანიას და იწყებს ახალი ტექნოლოგიების და ქიმიური საშუალებების წარმოებას.

1958 წლის 1 ოქტომბერს კუ ინ ხოი ქმნის ახალ, საყოფაცხოვრებო ტექნიკის კომპანიას  GoldStar (ოქროს ვარსკვლავი), რომელიც დღევანდელ დღეს ჩვენთვის ცნობილია როგორც კომპანია ელჯი (LG Electronics). სასტარტო პროდუქცია, გამოშვებული 1959 წელს იყო პირველი კორეული ტრანზისტული რადიომიმღები.

კომპანია ელჯი (LG)  ელექტრო მოწყობილობების პირველი კორეული მწარმოებელია.1960 წელს გამოდის ელჯის ვინტილატორები. 1965 წელი კომპანიისთვის აღინიშნა ელჯის მაცივრების წარმოების დაწყებით, ხოლო 1966 წელი – შავ–თეთრი ელჯის ტელევიზორების წარმოებით.  1968 წელს გამოდის პირველი ელჯის სარეცხი მანქანა. 1969 წელს გამოდის GOLD STAR – ის ფირმის ელჯის კონდეციონერები.

იხსნება ელჯის მაღაზია და ელჯის სერვის ცენტრი.

პარალელურად ვითარდება კომპანიის ქიმიური წარმოება (საპნები, სარეცხი საშუალებები და სხვა), რომელიც გამოდის Lucky – ს საფირმო ნიშნით.  

1969 წელს ხდება კომპანიის Lak Chemical Co რესტრუქტურიზაცია და კომპანიის დასახელება სახელად ერქმევა Lucky Group.  

1976 წელს იქმნება ელჯის პირველი სამეცნიერო კვლევითი ცენტრი, რომელიც თანამშრომლობას იწყებს ცნობილ კომპანიებთან NEC, Siemens და Hitachi.

1981 წელს იქმნება GOLD STAR –ის შვილობილი კომპანია ამერიკაში. 1982 წელს კორეაში იწყება Lucky Group –ს პერსონალური კომპიუტერების წარმოება. 

1994 წელს კომპანია Goldstar, რომელიც შედის Lucky Group – ის შემადგენლობაში  ყიდულობს ამერიკული სატელევიზიო კომპანიის  Zenith Electronics –ის აქციების 57%  და ამერიკული კომპანია 3DO Corporation – ის აქციების 3%. ამავე დროს დებს კონტრაქტს კომპანია IBM –თან თანამშრომლობის შესახებ. ამავე წელს Goldstar და იაპონური კომპანია ALPS ხსნიან ერთობლივ სამეცნიერო–კვლევით ლაბორატორიას Frontec, რომელიც ფოკუსირებულია თხევადკრისტალური მატრიცების და პლაზმური ტექნოლოგიების შექმნაზე.     

1995 წლის მარტში კომპანიის ისტორიაში ხდება მნიშვნელოვანი გარდატეხა.  Lucky და GoldStar ერთიანდება ერთი ბრენდის ქვეშ, რომელსაც ეწოდა ყველასათვის ცნობილი LG. 
2003 წელს კომპანია LG და კომპანია Thomson ხელს აწერენ სტრატეგიული თანამშრომლობის ხელშეკრულებას პლაზმური პანალების წარმოების შესახებ. 2005 წელს კომპანია უშვემს მსოფლიოში პირველ 102 დიუმიან ელჯის პლაზმურ მონიტორს. 

ელჯის საყოფაცხოვრებო ტექნიკასთან ერთად კომპანიის ძირითადი მიმართულებაა კომპიუტერული ტექნიკა და განსაკუთრებით ელჯის მონიტორები და ელჯის ნოუთბუქები.
 
დღევანდელ დღეს კომპანია არის ერთ–ერთი წამყვანი მსოფლიო ბრენდი.  ელჯის სათაო ოფისი არის სეულში. მსოფლიოს მრავალ ქვეყანაში აქვს გახსნილი ოფისები და წარმოებები, რომლებშიც დასაქმებულია უამრავი ადამიანი.

## რესურსები ინტერნეტში
* მსოფლიო ბრენდები / Geronia
* კომპანიის ოფიციალური კორპორატიული საიტი
* LG韓國
* LG美國
* LG日本
* 
* 
* 
* კომპანიის ოფიციალური რუსულენოვანი საიტი საიტი
კატეგორია:კომპანიები
ტრევის ფიმელი

**ტრევის ფიმელი** (; დ. 15 ივლისი, 1979 ) — ავსტრალიელი მსახიობი და ყოფილი მოდელი. დიდი ხნის მანძილზე იყო Calvin Klein-ის სახე. ნათამაშები აქვს 20-ზე მეტ ფილმსა და სერიალში. უმეტესად ცნობილია მისი შესრულებული როლით ტელესერიალ „ვიკინგებში“, სადაც თამაშობს ნახევრადმითიური დანიელი კონუნგის, რაგნარ ლოდბროკის როლს.

## რესურსები ინტერნეტში
* 
* Travis Fimmel's pics and bio in hola.com 

კატეგორია:ავსტრალიელი მსახიობები
კატეგორია: დაბადებული 1979
კატეგორია:დაბადებული 15 ივლისი
კატეგორია:მსახიობები ანბანის მიხედვით
კატეგორია:ცოცხალი ადამიანები
Calvin Klein

**კელვინ კლაინი** () — ამერიკული მოდის სახლი. დააარსა 1968 წელს, დიზაინერმა კელვინ კლაინმა. მისი მთავარი ოფისი მდებარეობს მანჰეტენში, ნიუ-იორკში. კომპანიას აქვს  თითქმის ყველა სახის ტანსაცმლის ყოველთვიური კოლექციები, საკუთარი სამოდელო სააგენტოები და 250-მდე მაღაზია მსოფლიოს სხვადასხვა ქალაქებში. 2012 წლის მონაცემებით, „კელვინ კლაინის“ ყოველწლიური შემოსავალი 300 მლნ ამერიკულ დოლარს აღწევს.

## რესურსები ინტერნეტში
* 

კატეგორია:ტანსაცმლის ბრენდები
ლეილა მესხი (მწერალი)

**ლეილა მესხი** (დ. 3 იანვარი, 1938 — გ. 26 იანვარი, 2024) — ქართველი მწერალი, აკაკი წერეთლის, ნიკო ლორთქიფანიძისა და ნიკოლოზ ბარათაშვილის პრემიების ლაურეატი.

## ბიოგრაფია და ოჯახი
დაიბადა 1938 წლის 3 იანვარს ხონის მუნიციპალიტეტის სოფელ ახალბედისეულში, ლევან მესხისა და პაშა ლორთქიფანიძის ოჯახში. მშობლების დაშორების შემდეგ, მამა თავის მშობლიურ სოფელს დაუბრუნდა, ხოლო დედამ მარტო აღზარდა სამი ქალიშვილი.

1956 წელს დაამთავრა ხონის მეორე საშუალო სკოლა, ხოლო 1965 წელს მოსკოვის ისტორიულ-საარქივო უნივერსიტეტი. 1960 წელს ლეილა მესხი დაქორწინდა ანზორ ღვინერიაზე. მათ შეეძინათ ქალ-ვაჟი, მამუკა და ნინო.

## მოღვაწეობა
მინი|220პქ|იუბილე ხონის რაიონში, 2018 წ.
1971 წელს დაინიშნა ქუთაისის ისტორიული არქივის დირექტორად. 1985-2005 წლებში მუშაობდა გამომცემლობა „მერანის“ უფროს რედაქტორად.

ლეილა მესხი აკაკი წერეთლის, ნიკო ლორთქიფანიძისა და ნიკოლოზ ბარათაშვილის პრემიის ლაურეატია. 2018 წელს საიუბილეო შეხვედრები მოეწყო ხონის რაიონში (სოფ. ახალბედისეულში, #2 საშუალო სკოლასა და ხონის ხელოვნების სასახლეში),ასევე აღსანიშნავია საიუბილეო შეხვედრა თბილისის ლიტერატურის მუზეუმში.

## ბიბლიოგრაფია
ამჟამად 18 ლიტერატურული კრებულის ავტორია.

* 1973 — „მზე ხელისგულზე“
* 1974 — „ჩემი ახლობლები“
* 1978 — „ლანდი გაორთქლილ მინასთან“
* 1983 — „დუმილის დედა“
* 1986 — „ფაიფურის თოჯინა“
* 1998 — „ამერიკელი სიძე“
* 2008 — „მოთხრობები“
* 2015 — „მთავარი სასეირ(ნ)ო ქუჩა“
* 2015 — „ფიქრის კრიალოსანი“
* 2016 — „სიზმრის ანგელოზები“
* 2018 — „ფიქრის კრიალოსანი“ სრულყოფილი სახით

## რესურსები ინტერნეტში
კატეგორია:დაბადებული 3 იანვარი
კატეგორია:დაბადებული 1938
კატეგორია:გარდაცვლილი 26 იანვარი
კატეგორია:გარდაცვლილი 2024
კატეგორია:ქართველი მწერლები
მელიქ-შაჰ II

**მელიქ-შაჰ II** (; დ. უცნობია – გ. 1106) – სელჩუკთა იმპერიის ნომინალური სულთანი 1105-1106 წლებში, ბერქიაროქის ვაჟი, მალიქ-შაჰის შვილიშვილი. 

ტახტზე მამამისის გარდაცვალების შემდეგ, მცირეწლოვანი ავიდა. მისი ძალაუფლება იმდროისთვის ბაღდადის ფარგლებს არ სცდებოდა. მელიქ-შაჰ II-ის დროს სახელმწიფოს საქმეებს მისი ბიძები განაგებდნენ. აჰმედ სენჯერი მართავდა ხორასანს, ხოლო მაჰმედ I – ანატოლიისა და კავკასიის ტერიტორიებს. სელჩუკთა სახელმწიფო კი საგრძნობლად იყო დასუსტებული. გამეფებიდან მალევე, 1106 წელს, ამბოხებულმა ბიძამისმა, მაჰმედ I-მა ტახტიდან ჩამოაგდო და სიკვდილით დასაჯა. 

## იხილეთ აგრეთვე
* ბერქიაროქი
* სელჩუკთა სახელმწიფო

## ლიტერატურა
* http://fmg.ac/Projects/MedLands/

კატეგორია:სელჩუკი მმართველები
კატეგორია: მოკლული მონარქები
კატეგორია: გარდაცვლილი 1106
კატეგორია:პიროვნებები გაურკვეველი დაბადების თარიღით
კატეგორია:დაბადების წელი უცნობია
კატეგორია:გარდაცვალების წელი უცნობია
სემიბალკის ნიკოლოზ საკვირველთმოქმედის ეკლესია

**სემიბალკის ნიკოლოზ საკვირველთმოქმედის ეკლესია** () — მართლმადიდებლური ეკლესია აზოვის რაიონის სოფელ სემიბალკიში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1987 წელს.

ეკლესიის მისამართი: 346774, რუსეთი, როსტოვის ოლქი, აზოვის რაიონი, სოფელი სემიბალკი, სპორტის ქუჩა № 5.

## ისტორია 
1861 წლიდან სოფელი გახდა სემიბალოვსკის სამწყსოს ცენტრი. პირველი ეკლესია რომელიც აგებული იყო ხისგან და ნაკურთხი იყო ნიკოლოზ საკვირველთმოქმედის სახელზე, ააგო მარგარიტა ბლაზომ საკუთარი შვილის მარიას პატივსაცემად 1797 წელს.1882 წელს კოლეჟის ასესორის ქვრივისგლაფირა სარანდინაკის ფიანსებით ააგეს ახალი ეკლესია. ძველი დაშალეს და გადასცეს ხუტორ გოლოვატოვკის მოსახლეობას. 

1937 წელს ნიკოლოზ საკვირველთმოქმედის ეკლესია დაანგრიეს. ახალი სამრევლო შეიქმნა მხოლოდ 2000 წელს. საზოგადოებაში მოგროვილი ფინანსებით მრევლმა შეიძინა მაღაზიის შენობა, გადააკეთეს იგი და მასში გახსნეს სამლოცველო სახლი. ამოაშენეს საკურთხეველი და დადგეს სამრეკლო. სამლოცველოს სახლის თავზე აღმართეს გუმბათი ჯვრით. 

ამჟამად მოქმედი ნიკოლოზ საკვირველთმოქმედის სამლოცველო სახლის შენობა არა დროებითი. აზოვის რაიონის ადმინისტრაციამ სოფელს გამოუყო მიწის ნაკვეთი ახალი ქვის ეკლესიის ასაშენებლად, ზუსტად იმ ადგილზე, სადაც 1937 წელს იდგა ადრინდელი ეკლესია, რომელიც კომუნისტების მმართველობის პერიოდში დაანგრიეს.

2013 წლიდან ნიკოლოზ საკვირველთმოქმედის ეკლესიის წინამძღვარია  მამა ოლეგი (რომანენკო).

## რესურსები ინტერნეტში
* Сайт церкви
* Никольский храм села Семибалки Азовского района  
* Храм во имя святителя Николая, архиепископа Мир Ликийских, Чудотворца 
* Азовское благочиние - храмы 

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XX საუკუნის ეკლესიები
ელიზავეტინსკაიის ღვთისმშობლის კვართის ეკლესია

**ელიზავეტინსკაიის ღვთისმშობლის კვართის ეკლესია** () — ყოფილი მართლმადიდებლური ეკლესია აზოვის რაიონის სოფელ ელიზავეტინსკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას.

საბჭოთა ხელისუფლების დამყარების შემდეგ, 1938 წელს, ეკლესია დაანგრიეს. დღემდე შემორჩენილია მხოლოდ ეკლესიის საძირკველი.

## ისტორია 
თავდაპირველად სტანიცაში აქსაიდან გადმოტანილი ხის ეკლესია აღმართეს 1793 წელს. ხშირი წყალდიდობების შედეგად ეკლესია ცუდ მდგომარეობაში აღმოჩნდა და 1812 წელს საფუძველი ჩაეყარა ახალი სამსაკურთხევლიანი ეკლესიის მშენებლობას, რომელიც ღვთისმშობლის კვართის სახელზე შენდებოდა. ეკლესია შენდებოდა 12 წლის განმავლობაში. 

ახალი ეკლესია ააგეს ქვისგან. ეკლესიას ჰქონდა სამრეკლო და სამი საკურთხეველი. მთავარი, ცენტრალური საკურთხეველი აკურთხეს ყოვლადწმინდა ღვთისმშობლის კვართის სახელზე, გვერდითი საკურთხევლები კი მოციქულების პეტრესა და პავლეს და დიდმოწამე პარასკევას სახელზე. 

შიგნიდან და გარედან ეკლესია შელესეს, გადახურეს თუნუქის ფირფიტებით, მთელი სახურავი შეღებეს მწვანედ. ეკლესიის სამრეკლოზე ეკიდა რვა ზარი, ყველაზე დიდი ზარი იწონიდა 546 ფუთს.

ეკლესია დაანგრიეს 1938 წელს. დღემდე შემორჩენილია მხოლოდ ეკლესიის საძირკველი. საბჭოთა სოციალისტური რესპუბლიკების კავშირის დაშლის შემდეგ დანგრეული ეკლესიის საკურთხევლის ადგილზე ააგეს ყოვლადწმინდა ღვთისმშობლის კვართის სახელობის სამლოცველო.

## რესურსები ინტერნეტში
* Покровский храм в Елизаветинской
* Прихожане и сотрудники храма Покрова Пресвятой Богородицы посетили приход Успения Пресвятой Богородицы х. Курган, храм Преображения Господня х. Обуховка, часовню ст. Елизаветинской 
* ЕПИСКОП ВОРОНЕЖСКИЙ И ЧЕРКАССКИЙ АНТОНИЙ (СОКОЛОВ)

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
მაჰმედ I

**გიათ ად-დინ მუჰამად თაფარი** იგივე **მაჰმედ I ან მეჰმედ I **(; დ. 1082 — გ. ბაღდადი, 1118) — სელჩუკთა იმპერიის სულთანი 1106-1118 წლებში, მალიქ-შაჰის მეორე ვაჟი.

ტახტზე ასვლამდე მონაწილეობდა დინასტიურ ომებში. 1097-1104 წლებში ებრძოდა უფროს ძმას, სულთან ბერქიიარუქს, რომელიც მარტივად დაამარცხა და სელჩუკთა სახელმწიფოს ტერიტორიების განაწილებაზე დაითანხმა, რის შემდეგაც მის მფლობელობაში შევიდა ანატოლიის ბეილიქები, საქართველოს სამეფო და სომხეთი. 

მაჰმედმა 1106 წელს სელჩუკთა იმპერიის ტახტიდან ჩამოაგდო მისი მცირეწლოვანი ძმისშვილი, მელიქ-შაჰ II და გახდა სელჩუკთა სულთანი. მის დროს გაგრძელდა შიდა დაპირისპირება სელჩუკთა დინასტიის წევრებს შორის. მის ძმას, სენჯერს ეკავა ხორასნის პროვინიცა. მაჰმედმა მალევე შემოიკრიბა სირიელი მხედრები და მათი დახმარებით, 1107 წელს მდინარე ხაბურთან დაამარცხა და მოკლა მისი ერთ-ერთი მთავარი მეტოქე — ქილიჩ-არსლან I. 

1110-იან წლებში სელჩუკთა სახელმწიფოში გაუარესდა მდგომარეობა. ჰამადანის ბეილერბეებისა და ხორასნელი ხანების აჯანყებების შედეგად მაჰმედ I-მა დაკარგა მავერანაჰრი. სელჩუკებმა ასევე დაკარგეს ტერიტორიები კავკასიაში, როდესაც საქართველოს მეფემ, დავით IV აღმაშენებელმა განმათავისუფლებელი ბრძოლები წარმატებით დაიწყო საქართველოს სამხრეთ ნაწილში. 

1118 წელს მაჰმედი გარდაიცვალა და დროებით, ბაღდადისა და ირანის ტახტი დაიკავა მისმა ვაჟმა, მაჰმუდ II-მ, მაგრამ იმავე წელს, სელჩუკთა იმპერიის სულთნის ტიტული მიიღო მისმა უმცროსმა ძმამ, აჰმედ სანჯარმა.

## იხილეთ აგრეთვე
* მალიქ-შაჰი
* სელჩუკთა სახელმწიფო

## რესურსები ინტერნეტში
* E. J. Van Donzel, Islamic Desk Reference, (E.J.Brill, 1994), 464.
* Bernard Lewis, The Assassins: A Radical Sect in Islam, (Basic Books Inc., 2003), 51.
* Рыжов, 2004.
*
* 

## ლიტერატურა
* Книга:Монархи. Мусульманский Восток VII-XV|Сельджуки/2|Сельджуки

კატეგორია: სელჩუკი მმართველები
კატეგორია: დაბადებული 1082
კატეგორია: გარდაცვლილი 1118
კატეგორია:დაბადების წელი უცნობია
თილაცინი

**ტასმანიური** ანუ **ჩანთოსანი მგელი**, იგივე **თილაცინი** () — გადაშენებული მტაცებელი ცხოველი, რომელიც ავსტრალიისა და ახალი გვინეის ბინადარი იყო. პირველად მათი გავრცელების არეალი შეიცვალა მას შემდეგ, რაც ადამიანებმა გვინეაზე ავსტრალიური ველური ძაღლი დინგო შეიყვანეს. მათ შეავიწროეს ჩანთოსანი მგლები და ისინი იძულებული გახდნენ, კუნძულ ტასმანიაზე  საცხოვრებლად გადაენაცვლებინათ.

ბევრი ავტრალიელი ფერმერი თვლიდა, რომ ეს მგლები საშიშროებას წარმოადგენდნენ მათი ცხვრის ფარებისთვის და ამიტომ ულმობლად ანადგურებდნენ მათ. ითვლება, რომ უკანასკნელი ჩანთოსანი მგელი მოკლული იქნა 1930 წელს, ხოლო 1936 წელს სიბერისგან ზოოპარკში დაიღუპა მისი ბოლო ეგზემპლარი. ტასმანიური მგლის გადაშენების ზუსტ თარიღად 1936 წელი ითვლება.

## სქოლიო
კატეგორია:ჩანთოსნები
Vespertine

***Vespertine*** — ისლანდიელი მომღერალ ბიორკის მეოთხე სტუდიური ალბომი. იგი გამოვიდა  2001 წლის 27 აგვისტოს. ალბომი გამოსცა ლეიბლმა One Little Indian.

## სიმღერების სია
ყველა სიმღერის ავტორი - ბიორკი, გარდა მითითებულისა.

*"Unison"-ში ჟღერს Oval-ის "Aero Deck"-ის სემპლი.

## სერტიფიცირებები
!scope="row"|აშშ (RIAA)
|
|402,000
|-

## რესურსები ინტერნეტში 
* ინფორმაცია ბიორკის ოფიციალურ საიტზე

## სქოლიო 
კატეგორია:ბიორკის ალბომები
კატეგორია:2001 წლის ალბომები
კატეგორია:One Little Indian Records-ის ალბომები
კატეგორია:არტ-როკ ალბომები
კატეგორია:ალბომები მარიუს დე ვრისის პროდიუსერობით
კულეშოვკის წმინდა გიორგის ეკლესია

**კულეშოვკის წმინდა გიორგის ეკლესია** () — მართლმადიდებლური ეკლესია აზოვის რაიონის სოფელ კულეშოვკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1987 წელს.

ეკლესიის მისამართი: 346744, რუსეთი, როსტოვის ოლქი, აზოვის რაიონი, სოფელი კულეშოვკა, წითელარმიელთა ქუჩა № 189-ა.

## ისტორია 
კულეშოვკის ტერიტორიაზე 1857 წელს გამოიყო ადგილი სამლოცველო სახლისათვის. 1861 წლიდან სოფელში მოქმედებს ეკლესია, რომელიც ხისგან იყო აგებული. ჰქონდა ერთი დიდი და სამი პატარა გუმბათი. ეკლესიის კანკელი 11 მეტრის სიმაღლისა იყო. ეკლესიასთან მდებარეობდა მღვდლის კელია . 

1930-იან წლებში ეკლესია დაანგრიეს, ღვთისმსახურება იმართებოდა სამლოცველო სახლში. 1937 წელს სამლოცველო სახლში განათავსეს კოლმეურნეობის კლუბი „პობედა“, ხოლო 1942 წელს, გერმანული ოკუპაციის დროს, სამლოცველი სახლის შენობას იყენებდნენ, როგორც თავლას. 1943 წელს სოფლის გერმანელთაგან გათავისუფლების შემდეგ საბჭოთა ხელისუფლება სამლოცველო სახლს იყენებდა, როგორც ჰოსპიტალს. 1944 წლის 24 ნოემბერს დარეგისტრირდა წმინდა გიორგის თემი და სამლოცველო სახლში რეგულარული წირვა-ლოცვა მიმდინარეობდა 1954 წლამდე. 1954 წელს იგი კვლავ დახურეს და მასში განათავსეს კლუბი. საბჭოთა კავშირის დაშლის შემდეგ 1990-ან წლებში კლუბი დაიწვა. 

სამლოცველო სახლისთვის ახალი შენობა მონახეს წითელარმიელთა ქუჩა № 189-ში. 1984 წელს ამ ადგილზე დაიწყო ახალი ქვის ეკლესიის მშენებლობა. ახალი ეკლესია სამი წელი შენდებოდა. 1987 წლის 21 ივნისს როსტოვისა და ნოვოჩერკასკის მიტროპოლიტმა ვლადიმირმა ეკლესიის საკურთხეველი წმინდა გიორგის სახელზე აკურთხა. 1995 წელს ეკლესიასთან ააგეს საკვირაო სკოლის შენობა. 2008 წელს დააყენეს სამრეკლო. 

ეკლესიის წინამძღვარია მღვდელმონაზონი ალექსანდრე (იაკიმოვი).

## რესურსები ინტერნეტში
* Сайт церкви
* Георгиевский храм села Кулешовка Азовского района  
* К 25-ЛЕТИЮ СВЯТО-ГЕОРГИЕВСКОГО ХРАМА В СЕЛЕ КУЛЕШОВКА АЗОВСКОГО РАЙОНА 
* Азовское благочиние - храмы 

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XX საუკუნის ეკლესიები
სტეფანიდინოდარის ღვთისმშობლის შობის ეკლესია

**სტეფანიდინოდარის ღვთისმშობლის შობის ეკლესია** () — მართლმადიდებლური ეკლესია აზოვის რაიონის სოფელ სტეფანიდინოდარში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 2009-2012 წლებში.

ეკლესიის მისამართი: რუსეთი, როსტოვის ოლქი, აზოვის რაიონი, სოფელი სტეფანიდინოდარი, მშვიდობის ქუჩა № 43-ბ.

## ისტორია 
სოფელ სტეფანიდინოდარში პირველი ეკლესიის აგების თარიღი უცნობია, სავარაუდოდ ეს უნდა იყოს 1870-იანი წლები. ამ პერიოდში აგებული ეკლესია იყო ხისა, რომელსაც ჰქონდა სამი გუმბათი და სამრეკლო. ეკლესიის ეზოში მდებარეობდა აგურის საყარაულო შენობა. 

ეკლესია გადაურჩა ოქტომბრის რევოლუციასა და რუსეთის სამოქალაქო ომს, თუმცა ეკლესია დაანგრიეს 1930-იანი წლების მეორე ნახევარში. ეკლესიის ახალი ისტორია იწყება საბჭოთა კავშირის დაშლის შემდეგ. ეკლესიის მორწმუნეებმა გამოყეს სახლი, რომელიც გადააკეთეს სამლოცველოდ. 

2009 წელს დაიწყეს ხის ეკლესიის მშენებლობა და დალოცეს სამახსოვრო ფუნდამენტის ქვა. სოფლის მოსახლეობას ეკლესიის მშენებლობაში დახმარება გაუწია კაზაკების გაერთიანებამ ვიქტორ პეტრეს ძე ვოდოლაცკის მეთაურობით, რომელიც სტეფანიდინოდარში იყო დაბადებული. ეკლესია შენდებოდა სამი წლის განმავლობაში და უკვე დასრუებული აკურთხა როსტოვისა და ნოვოჩერკასკის მიტროპოლიტმა მერკურიმ. 

ამჟამად ეკლესიაში მოქმედებს საკვირაო სკოლა, მიმდინარეობს წვრთნები სამხედრო ხელოვნებაში. 2016 წლის ივლისში ეკლესიაში ბავშვებისთვის გაიხსნა სამხედრო-პატრიოტული კურსები.

ეკლესიის წინამძღვარია სერგეი (ვასილევი).

## რესურსები ინტერნეტში
* Храм Рождества Богородицы села Стефанидинодар Азовского района 
* Азовское благочиние - храмы 

## სქოლიო
კატეგორია:როსტოვის ოლქის ეკლესიები
კატეგორია:XXI საუკუნის ეკლესიები
რენე გილი

**რენე გილი** ( ნამდვილი სახელი და გვარია **რენე გილბერტი**; დ. 27 სექტემბერი 1862 — გ. 15 სექტემბერი, 1925) — ფრანგი პოეტი, სამეცნიერო პოეზიის თეორეტიკოსი. თავისი იდეების ფორმულირება მოახდინა სამეცნიერო თხზულებაში „ტრაქტატი სიტყვის შესახებ“ („Traité du verbe“), რომელიც პირველად გამოსცა ოცდაოთხი წლის ასაკში, 1886 წელს.

მისი პირველი წიგნი იყო „სულისა და სისხლის ლეგენდა“ (1885 წ.), რომლის ვრცელი წინასიტყვაობაც მიიჩნეოდა სამეცნიერო პოეზიის მანიფესტად. ამით მის მეცნიერულ კვლევასა ჩაეყარა საფუძლველი ლექსმცოდნეობაში. თუმცა კი ამ ადრეული ექსპერიმენტით ის არ დაკმაყოფილებულა; არაერთხელ დაუბრუნდა ამ საკითხს და მხოლოდ 1887 წელს მისცა თავის თეორიას დასრულებული სახე.

რენე გილი იყენებდა ემილ ზოლას მაგალითს, რომელმაც სცადა გაეერთიანებინა ლიტერატურა თანამედროვე მეცნიერების მიღწევებთან და გაემართლებინა თავისი „ექსპერიმენტული რომანი“ კლოდ ბერნარის სამეცნიერო გამოკვლევების საფუძველზე.

რენე გილი სარგებლობდა თავისი დროის სამეცნიერო მიღწევებით ვერსიფიკაციული პრობლემების გადასაჭრელად. მას შემდეგ, რაც არსებობდა მხატვარი იმპრესიონისტების თეორიულად ჩამოყალიბებული გამოცდილება წერილობითი სახით და, ამას გარდა, ჰელმჰოლცსაც დაწერილი ჰქონდა შრომები ოპტიკაზე, გილმა გადაწყვიტა გამოეყენებინა მისი იდეები „ბგერით შეგრძნებებზე“ თავის თეორიაში „სიტყვათა ინსტრუმენტაციისთვის“ (Instrumentation Verbale).

მიუხედავად იმისა, რომ გილის ფილოსოფიური მსჯელობა ლოგიკურად არასრულყოფილი იყო, მაინც დადებითი გავლენა მოახდინა ახალ პოეტიკაზე. ამან კიდეფ უფრო მეტად გაამწვავა პრობლემა სიტყვიერი მასალისა და პოეტური გამოხატულების ურთიერთმიმართების შესახებ (ლექსში ფონეტიკის სიმბოლურობის კრიტიკა და ბოლოს ამ ჰიპოთეზის ფიასკო).

ამ ერთიანობის რეალიზებას გილი ცდილობდა სისტემატური თანმიმდევრობით თავისი წიგნების ციკლში, რომელთაგანაც „ტრაქტატი სიტყვის შესახებ“ ითვლებოდა      მხოლოდ შესავლად. თუმცა კი უნდა ითქვას ისიც, რომ არც ეპოქის დეკადენტური განწყობა და არც გილის ტალანტი არ აკმაყოფილებდა ამ მოთხოვნებს.

გილი სისტემატურად თანამშრომლობდა ფრანგულ ჟურნალებთან: „საფრანგეთის მერკური“ („Mercure de France“) და „წერილები ლიტერატურაზე“ („Ecrits pour l’art“).

## სქოლიო
კატეგორია:ფრანგი პოეტები
კატეგორია:მწერლები ანბანის მიხედვით
კატეგორია:XIX საუკუნის ფრანგი პოეტები
კატეგორია:XX საუკუნის ფრანგი პოეტები
ზურნაზენ მუსტაფა-ფაშა

**ზურნაზენ მუსტაფა-ფაშა** (; დ. უცნობია — გ. არზრუმი, ოსმალეთის იმპერია, 1666) — ოსმალეთის სახელმწიფო მოღვაწე, წარმოშობით ალბანელი, კაპუდან-ფაშა 1655-1656 წლებში, დიდი ვეზირი 1656 წლის 5 მარტს, 4 საათით. მასზე მცირე ხანს დიდი ვეზირის ბეჭედი არავის ჰკეთებია. 

ზოგიერთ წყაროში მისი სახელი ამოღებულია ვეზირების სიიდან. 1650-იან წლებში მართავდა ქარამანისა და სილიფკეს სანჯაყებს. 1656 წელს, სულთან მეჰმედ IV-მ დიდი ვეზირის ბეჭედის მისაღებად მომავალი გაზი ჰუსეინ-ფაშას ნაცვლად დანიშნა დიდ ვეზირად, მაგრამ აჯაყნების შემდეგ, დაახლოებით 4 საათში მოუწია თანამდებობის დატოვება. ამის შემდეგ მას ჩააბარეს არზრუმის სანჯაყი, სადაც 10-წლიანი მმართველობის შემდეგ, 1666 წელს გარდაიცვალა.

## იხილეთ აგრეთვე
* ოსმალეთის დიდი ვეზირების სია

## ლიტერატურა
* Danişmend (1971), p. 41.
* İzahlı Osmanlı Tarihi Kronolojisi, Cilt:5, İsmail Hami Danişmend
* Uzunçarşılı, İsmail Hakkı, (1954) *Osmanlı Tarihi III. Cilt, 2. Kısım , XVI. Yüzyıl Ortalarından XVII. Yüzyıl Sonuna kadar)*, Ankara: Türk Tarih Kurumu (Altıncı Baskı 2011 ISBN 978-975-16-0010) say.363-365

კატეგორია: ოსმალეთის იმპერიის დიდი ვეზირები
კატეგორია: გარდაცვლილი 1666
ზაიმო-ობრივის ფერისცვალების ეკლესია

**ზაიმო-ობრივის ფერისცვალების ეკლესია** () — მართლმადიდებლური ეკლესია აზოვის რაიონის სოფელ ზაიმო-ობრივში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1910 წელს. ეკლესია არის რუსეთის ფედერაციის რეგიონალური მნიშვნელობის კულტურული მემკვიდრეობის ძეგლი.

ეკლესიის მისამართი: რუსეთი, როსტოვის ოლქი, აზოვის რაიონი, სოფელი ზაიმო-ობრივი.

## ისტორია 
ფერისცვალების ეკლესია როსტოვის ოლქის აზოვის რაიონის სოფელ ზაიმო-ობრივში ააგეს 1910 წელს) დონელი არქიტექტორის  პ. სტუდენიკინის პროექტის მიხედვით. ეკლესია აგებული იყო ნეობიზანტიურ სტილში. მისი სიმაღლე იყო 35,5 მეტრი და 21 მეტრი სიგანე. ეკლესია თავისი მოქმედების პირველ წლებში მოითვლიდა 3 000-მდე მრევლს.

საბჭოთა ხელისუფლების წლებში შენობა ნახევრად დაზარალდა, დაანგრიეს სამრეკლო, ხოლო ეკლესიის გადარჩენილ ნაწილში განათავსეს ხორბლის საცავი.

1989 წლიდან დაიწყო ეკლესიის აღდგენა. სამრეკლო ააშენეს თავიდან. ეკლესიის გარშემო დააგეს ტროტუარის ფილები. ეკლესიის კედლები თავიდან შელესეს, ააგეს სატრაპეზო. ეკლესიასთან გაიხსნა საკვირაო სკოლა.

1992 წლის 18 ნოემბრის № 301 ბრძანების მიხედვით ეკლესია აღიარეს რუსეთის ფედერაციის რეგიონალური მნიშვნელობის კულტურული მემკვიდრეობის ძეგლად. 

2014 წლიდან მიმდინარეობს სარემონტო სამუშაოები ინტერიერის აღსადგენად.

## რესურსები ინტერნეტში 
* Сайт Свято-преображенского храма в селе Займо-Обрыв 
* В храме Преображения Господня с. Займо-Обрыв состоялось собрание духовенства Азовского районного благочиния 

## სქოლიო 
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XX საუკუნის ეკლესიები
მერი პოპინსი

***მერი პოპინსი*** () — რვა წიგნისგან შემდგარი საბავშვო წიგნების სერია, დაწერილი პამელა ტრევერსის მიერ, 1934—1988 წლებში. სერიის ორიგინალური ილუსტრატორია მერი შეპარდი. წიგნის მთავარი პერსონაჟია ინგლისელი გადია, მერი პოპინსი. იგი ყოველთვის ჩნდება ალუბლების ქუჩის 17 ნომერთან, როდესაც აღმოსავლეთის ქარი უბერავს  და უვლის ბენქსების ოჯახის შვილებს. მისი სტუმრობისას ბავშვები ხვდებიან სხვადასხვა პერსონაჟს, თუმცა წიგნის ბოლოს მერი ყოველთვის მოულოდნელად ქრება. როგორც ტრევერსი აღნიშნავს წიგნის „მერი პოპინსი პარკში“ წინასიტყვაობაში, „უსასრულოდ შეუძლია მოსვლა და წასვლა“, 

1964 წელს უოლტ დისნეის სტუდიებმა გადაიღეს წიგნის ნაწილობრივი ეკრანიზაცია,  ჯულია ენდრიუსის და დიკ ვან დაიკი მონაწილეობით. გარდა სხვადასხვა მიუზიკლისა, ცნობილია საბჭოთა მხატვრული მუსიკალური ფილმი „მერი პოპინს, ნახვამდის“, გადაღებული ლეონიდ კვინიხიძის მიერ. 2018 წელს გამოვა ფილმი „მერი პოპინსი ბრუნდება“, მთავარ როლში ემილი ბლანტის მონაწილეობით.

## სქოლიო
კვესნელის ტბა

**კვესნელის ტბა** () — მყინვარული ტბა ან ფიორდი კანადაში, ბრიტანეთის კოლუმბიაში. მდებარეობს ზღვის დონიდან 728 მ სიმაღლეზე. ზედაპირის ფართობი 266 კმ². მაქსიმალური სიღრმე 506 მ. აქვს ფიორდისებური, ვიწრო და წაგრძელებული ფორმა და შედგება სამი ტოტისაგან. პოპულარული ტურისტული ობიექტია.

## იხილეთ აგრეთვე
* მსოფლიოს უღრმესი ტბების სია 

## სქოლიო
კატეგორია:კანადის ტბები
კატეგორია:ტბები ანბანის მიხედვით
Darkwing Duck

***Darkwing Duck*** — კომპანიის Walt Disney Television Animation მიერ 1991-1992 წლებში გამოშვებული ანიმაციური ტელესერიალი. მისი მთავარი პერსონაჟია იხვი დრეიკი, აგრეთვე ცნობილი როგორც **შავფრთა იხვი** (). იგი სუპერგმირია, რომელიც სხვადასხვა ამბავში ეხვევა და ეხმარება ქალაქს.

## რესურსები ინტერნეტში
* 
* 
* 

## სქოლიო
კატეგორია:1990-იანი წლების ამერიკული ანიმაციური ტელესერიალები
კატეგორია:1991 წელს დაწყებული ამერიკული ტელესერიალები
კატეგორია:1992 წელს დასრულებული ამერიკული ტელესერიალები

კატეგორია:The Disney Afternoon
შეიხ სადრ ალ-დინ მუსა

**შეიხ სადრ ალ-დინ მუსა **(სპარს. شیخ صدرالدین موسی; დ. 1305 — გ. 1391) — სეფევიეს ორდენის შეიხი 1334-1391 წლებში, შეიხ სეფი-ედ-დინის ვაჟი, სეფიანთა გვარის წარმომადგენელი, ისმაილ I-ის წინაპარი.  შეიხის ტიტული მიიღო 1334 წელს, მამის გარდაცვალების შემდეგ. 

მამამისი დერვიში იყო და შიიტურ სამყაროში წმინდა კაცად ითვლებოდა. 1340-იან წლებში სადრ ალ-დინ მუსამ აქტიურად დაიწყო სუფიზმის გავრცელება არდებილის ფარგლებს გარეთ. 

დიპლომატიური ურთიერთობა ჰქონდა თემურ ლენგთან. მისი თხოვნით ლენგმა გაათავისუფლა ერაყში დატყვევებული შიიტები, რომლებიც სადრ ალ-დინმა მალევე მოაქცია სუფიზმზე. 

გარდაიცვალა 1391 წელს, 86 წლის ასაკში, დაკრძალეს არდებილში. მის შემდეგ ორდენის შეიხი გახდა მისი ვაჟი, შეიხ ხოჯა ალი.

## იხილეთ აგრეთვე
* სეფევიეს ორდენის შეიხების სია

## რესურსები ინტერნეტში
* JONAYD Encyclopædia Iranica

კატეგორია: დაბადებული 1305
კატეგორია: გარდაცვლილი 1391
Underneath the Radar

***Underneath the Radar*** — ბრიტანული ელექტრონული ჯგუფ Underworld-ის სადებიუტო ალბომი, გამოცემული 1988 წლის 16 თებერვალს. მას წარმატება ჰქონდა ავსტრალიაში და აშშ-ში (*Billboard 200*-ში #139 პოზიციით). სასათაურო სიმღერა გამოიცა სინგლის სახით და მოხვდა ავსტრალიური ჩარტის #5 და აშშ-ში #74 პოზიციებზე.

ალბომი ჩაიწერა ერთი სესიის განმავლობაში. საკონცერტო გამოსვლებისას ჯგუფი ამ პერიოდში მასში შეტანილ ყველა სიმღერას ასრულებდა.

## სიმღერების სია
ყველა სიმღერის ავტორები - კარლ ჰაიდი, რიკ სმითი და ალფი თომასი.

#Glory! Glory! – 5:42
#Call Me No.1 – 5:05
#Rubber Ball (Space Kitchen) – 3:38
#Show Some Emotion – 4:24
#Underneath the Radar – 6:05
#Miracle Party – 1:26
#I Need a Doctor – 4:51
#Bright White Flame – 5:09
#Pray – 5:43
#The God Song – 6:01

## სქოლიო
კატეგორია:1988 წლის სადებიუტო ალბომები
კატეგორია:Underworld-ის ალბომები
კატეგორია:Sire Records-ის ალბომები
კატეგორია:ალბომები რუპერტ ჰაინის პროდიუსერობით
პარადოქსი (ეპიზოდების სია)

აქ წარმოდგენილია სერიალ "პარადოქსის" ეპიზოდების სია

## პირველი სეზონი
## მთავარ როლებში
## მეორე სეზონი
კატეგორია:ტელესერიალების ეპიზოდები
გრუშევსკაიის წმინდა ბარბარეს ეკლესია

**გრუშევსკაიის წმინდა ბარბარეს ეკლესია** () — მართლმადიდებლური ეკლესია აქსაის რაიონის სტანიცა გრუშევსკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1884 წელს.

## ისტორია 
წმინდა ბარბარეს სახელზე  სტანიცა გრუშევსკაიაში პირველად ეკლესია ააშენეს ჯერ კიდევ 1781 წელს. აღნიშნული ეკლესია იყო ხის. მის მიმდებარედ ააგეს სამრეკლო. 1830 წელს იგი განაახლეს და გადაიტანეს ქვის საფუძველზე. მეორე სერიოზული რემონტი ეკლესიას  ჩაუტარდა თითქმის 30 წლის შემდეგ 1859 წელს. 1876 წლის 1 აგვისტოს განახლებული ეკლესია დაიწვა გაურკვეველი მიზეზის გამო.

მომდევნო 1877 წელს დამწვარი ეკლესიის ადგილზე ადგილობრივმა მოსახლეობამ  ააგო სამლოცველო სახლი, ამასთანავე თხოვნით მიმართეს დონის მიტროპოლიტს ქვის ეკლესიის აშენების თაობაზე.

ზუსტად როდის დაიწყო ქვის ეკლესის მშენებლობა, უცნობია. სავარაუდოდ ეკლესიის მშენებლობა უნდა გაგრძელებულიყო 5-6 წელი და დასრულდა 1884 წელს. 21 ოქტომბერს ეკლესია აკურთხა ანტონი მანოხინმა.

საბჭოთა ხელისუფლების დამყარების პირველ წლებში სოფლის მოსახლეობა ცდილობდა ეკლესიის დაცვას და მასში მიმდინარეობდა ღვთისმსახურება. მიუხედავად ამისა 1930-იან წლებში ეკლესია მაინც დახურეს, მაგრამ მცირე ხნით. 1943 წელს, გერმანული ოკუპაციის პერიოდში ეკლესია კვლავ გახსნეს. ამ პერიოდში ეკლესიის საკურთხევლის ნაწილი დაზიანდა დაბომბვებისაგან. 1975 წელს სოფლის მაცხოვრებლებმა ეკლესიას დაუბრუნეს ძველი სახე. ეკლესიას აქვს ორი ეკვდერი წმინდა ბარბარესა და წმინდა გიორგის სახელზე ნაკურთხი. 

1980 წელს ეკლესია გაარემონტეს. ეკლესიასთან მოქმედებს საკვირაო სკოლა, მუშაობს საეკლესიო ბიბლიოთეკა.

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XIX საუკუნის ეკლესიები
ლენინის ფერისცვალების ეკლესია

**ლენინის ფერისცვალების ეკლესია** () — მართლმადიდებლური ეკლესია აქსაის რაიონის ხუტორ ლენინაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 2011-2013 წლებში.

ეკლესიის მისამართი: რუსეთი, როსტოვის ოლქი, აქსაის რაიონი, ხუტორი ლენინა, მწვანე ქუჩა № 2-ა.

## ისტორია 
2011 წელს ხუტორ ლენინაში ააგეს სამლოცველო ღვთისმშობლის „მოულოდნელი სიხარულის“ ხატის სახელზე და ამავდროულად საფუძველი ჩაუყარეს ქვის ეკლესიის მშენებლობას.  2012 წლის ნოემბერში რეგისტრაცია გაიარა უფლის ფერისცვალების ეკლესიის მრევლმა. ამავე წლის დეკემბერში კი ჩაასხეს ბეტონის ფუნდამენტი. 2013 წელს სამლოცველოს და ეკლესიის სარეკონსტრუქციო სამუშაოები დასრულდა. ეკლესიას შერჩა ღვთისმშობლის „მოულოდნელი სიხარულის“ ხატის სახელი. ამ პერიოდში ააშენეს საკურთხეველი, დადგეს კანკელი, შეიძინეს აუცილებელი საეკლესიო ჭურჭელი და კეთილმოაწყვეს ეკლესიის კარ-მიდამო. 2013 წლის 1 ოქტომბერს ეკლესიამ მიიღო წმინდა ოდიკი რათა შეესრულებინათ საღვთო ლიტურგია. ამავე წლის ნოემბერში ააშენეს ეკლესიის დამხამრე სამეურნეო ნაგებობა. 

2014 წელს ეკლესიის ახლოს ააშენეს სამრეკლო, გაგრძელდა მიმდებარე ტერიტორიის კეთილმოწყობის სამუშაოები. ეკლესიამ ასევე მიიღო საგანმანათლებლო საქმიანობის ლიცენზია, მრევლმა ჩამოაყალიბა საკვირაო სკოლა. ამჟამად მუშავდება პროექტი ახალი, უფლის ფერისცვალების ეკლესიის ასაშენებლად.

ეკლესიის წინამძღვარია კონსტანტინ გომა.

## რესურსები ინტერნეტში
* Сайт церкви 
* Аксайское благочиние - храмы 
* Аксайское благочиние - приходы 
* Храм в честь иконы Божией Матери «Нечаянная радость» хутора Ленина отметил престольный праздник 

## სქოლიო
კატეგორია:როსტოვის ოლქის ეკლესიები
კატეგორია:XXI საუკუნის ეკლესიები
ჩანახბულაქი (გაბალა)

**ჩანახბულაქი** () — სოფელი აზერბაიჯანში,  გაბალის რაიონში.  
## რესურსები ინტერნეტში
*

კატეგორია:გაბალის რაიონის სოფლები
ჩარხანა (გაბალა)

**ჩარხანა** () — სოფელი აზერბაიჯანში,  გაბალის რაიონში.  მოსახლეობის რაოდენობა   —   	754 კაცი.

## რესურსები ინტერნეტში
*

კატეგორია:გაბალის რაიონის სოფლები
ბაგაევსკაიის ნიკოლოზ საკვირველთმოქმედის ეკლესია

**ბაგაევსკაიის ნიკოლოზ საკვირველთმოქმედის ეკლესია** () — მართლმადიდებლური ეკლესია ბაგაევის რაიონის სტანიცა ბაგაევსკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. აგებულია 2008-200 წლებში.

ეკლესიის მისამართი: რუსეთი, როსტოვის ოლქი, ბაგაევის რაიონი, სტანიცა ბაგაევსკაია.

## ისტორია 
XVIII საუკუნის დასაწყისში სტანიცის ტერიტორიაზე დაარსდა  ხის სამლოცველო, რომელიც შეცვალა ნიკოლოზ საკვირველთმოქმედის სახელობის ასევე ხის ეკლესიამ. 1740 წლისათვის ეკლესია დაძველდა და 1744 წელს  გადაიტანეს ახალ ადგილზე მდინარე დონიდან მოშორებით. ეკლესიის გადატანამ შეამცირა მისი ცხოვრება და 1747 წელს კაზაკებმა დაიწყეს ახალი, ასევე ხის ეკლესიის მშენებლობა. იგი არსებობდა 30 წელზე მეტ ხანს. 1782 წელს დაიწყეს რიგით მესამე ეკლესიის მშენებლობა, რომელიც აკურთხეს 1783 წლის 8 ოქტომბერს. 1805 წელს სტანიცა გადაიტანეს დონის ნაპირზე, ახალ ადგილზე კვლავ ნიკოლოზ საკვირველთმოქმედის სახელზე აკურთხეს ეკლესია  ამავე წლის 23 აპრილს.  ამ ეკლესიის დაძველების შემდეგ მის ადგილზე ააგეს აგურის კაპელა. აგურის სამსაკურთხევლიანი ეკლესია ააგეს 1896 წელს სტანიცის ცენტრალურ მოედანზე. ეკლესია დაანგრიეს 1936-1939 წლებში.

### თანამედროვეობა 
თანამედროვე ქვის ერთსაკურთხევლიანი ეკლესია  აგებულია 2008-2009 წლებში და აკურთხეს ნიკოლოზ საკვირველთმოქმედის სახელზე. ეკლესია მდებარეობს ბაგაევსკაიის სასაფლაოზე. 

წმინდა ნიკოლოზის ეკლესია არის ერთსართულიანი ქვის შენობა. შენობის ძირითადი ნაწილია მრავალსარკმლიანი გუმბათი, რომელსაც ადგას რუსული მართლმადიდებლური ჯვარი. ეკლესიას სულ ოთხი გუმბათი აქვს, ოთხივეზე აღმართულია ასევე რუსული მართლმადიდებლური ჯვარი. 

ეკლესიის ტერიტორიაზე აგებულია  სამსახურებივი შენობა. ღობე რკინისაა, რომელიც დამაგრებულია ქვის ბოძებზე. ცენტრალურ შესასვლილს ამშვენებს კოშკურა პატარა გუმბათით და ჯვრით.

## რესურსები ინტერნეტში
* Багаевская. Церковь Николая Чудотворца. 
* Багаевское благочиние. Все церкви и монастыри.
* Церковь Николая Чудотворца, острова и история

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XXI საუკუნის ეკლესიები
ოდიკი

მინი|რუმინული ოდიკი
**ოდიკი**, აგრეთვე ცნობილია, როგორც **ანტიმინსი** — ქრისტიანულ ღვთისმსახურებაში ერთ-ერთი უმთავრესი ნივთი. ქვესაფენელი წმინდა ტრაპეზზე. ოთხკუთხა ქსოვილი, რომლის შუაგულში გამოსახულია მაცხოვრის დასაფლავება, ხოლო კუთხეებში - ოთხი მახარებელი. ქვეშ წარწერა აქვს, რომელმა ეპისკოპოსმა როდის და რომელი ეკლესიისათვის აკურთხა იგი. ოდიკის შუაგულში, უკუღმა პირიდან გამოკერებულია რომელიმე მოწამის ნაწილი ნიშნად იმისა, რომ პირველი ქრისტიანები მოწამეთა საფლავებზე ასრულებდნენ ზიარებას და მოწამეთა სისხლითაა განმტკიცებული ეკლესია. ოდიკი შეხვეულია ილიტონში. ზოგიერთ შემთხვევაში ოდიკი ასრულებს წმინდა ტრაპეზის მაგივრობას. მასზე სრულდება ლიტურგია.

## რესურსები ინტერნეტში
*Antimensium 
*Coptic Antimensium

კატეგორია:საეკლესიო ნივთები
Eau de Gaga

**Eau de Gaga** — ამერიკელი პოპ-მომღერალ ლედი გაგას მეორე სუნამო, იგი გამოვიდა 2014 წლის სექტემბერში გაგას მიერ ჩამოყალიბებულ სუნამოების ლეიბლზე Haus Laboratories პარტნიორობით ფრანგულ კომპანიასთან Coty, Inc. სუნამო არის უნისექსი და განკუთნილია როგორც ქალებისთვის ასევე მამაკაცებისთვის. მისი იგრედიენტებია: ზედა ნოტი – თეთრი იები; გულის ნოტი – კირი (ლიმონი); ქვედა ნოტი – ტყავი; რომელიც ქმნის ტყისა და ყვავილების წმინდა სურნელოვან არომატს. სუნამოს კოლექცია მოიცავს ტანის ლოსიონს და გელს.

სუნამოს სარეკლამო ფოტოები და ვიდეო რგოლი გადაიღო ამერიკელმა ფოტოგრაფმა სტივენ კლეინმა, ვიდეო რგოლში გამოყენებულია გაგას და ტონი ბენეტის სიმღერა I Can't Give You Anything but Love რომელიც შესულია მათ ერთობლივ ჯაზის სტანდარტების ალბომში *Cheek to Cheek* (2014).

## პროდუქცია 
*სუნამო 15 მლ/ 0.5 oz
*სუნამო 30 მლ/ 1.0 oz
*სუნამო 50 მლ/ 1.6 oz
*სუნამო 70 მლ/ 2.3 oz
*ტანის ლოსიონი 75 მლ/ 2.5 oz და 200 მლ/ 6.7 oz
*ტანის გელი 75 მლ/ 2.5 oz და 200 მლ/ 6.7 oz

## რესურსები ინტერნეტში 
* 
* 
* 
* 

კატეგორია:ლედი გაგა
კატეგორია:ცნობილი ადამიანების სუნამოები
ჰაჯიალილი (მრავალმნიშვნელოვანი)

**ჰაჯიალილი** შეიძლება აღნიშნავდეს:

*ჰაჯიალილი   — სოფელი აზერბაიჯანში, გაბალის რაიონში
*ჰაჯიალილი  — სოფელი აზერბაიჯანში, თოუზის რაიონში
*ჰაჯიალილი   — სოფელი აზერბაიჯანში, სამუხის რაიონში
ნათია და ნათია

**ნათია და ნათია**  — ქართული კომედიური ჟანრის სერიალი, რომელიც *ფორმულა კრეატივმა* გადაიღო 2013 წელს. სერიალში თამაშობენ ცნობილი მსახიობები თათული ედიშერაშვილი და თამუნა ნიკოლაძე. სერიალმა ვერ მოიპოვა წარმატება, ამიტომ 1 სეზონის გადაღების შემდეგ სერიალი აღარ გააგრძელეს.

## სიუჟეტი
ოჯახური კომედია ორი რძლის შესახებ მოგვითხრობს, რომელსაც ნათია და ნათია ჰქვიათ. კომედიებით სავსე თავგადასავლები ორ ოჯახში.

## როლებში
* თათული ედიშერაშვილი — ნათია ბერიძე
* თამუნა ნიკოლაძე — ნათია ბაბუნაშვილი
* ნუგზარ რუხაძე — ვახო გაბუნია
* გია ცინაძე — ნიკა გაბუნია

## ეპიზოდურ როლებში
* თემო გოგიძე - ოთო გაბუნია
* გოგოლა კალანდაძე
* გია როინიშვილი
* ვიქტორ ბარბაქაძე
* კატო გიორგაძე
* სოსო გოგიჩაიშვილი
* მაგდა ნებულიშვილი
* მაკა გოგიჩაიშვილი
* თიკო კორძაძე
* მარიამ ამაშუკელი

## რესურსები ინტერნეტში
* 
კატეგორია:ქართული ტელესერიალები
კატეგორია:2013 წლის ქართული ტელესერიალები
კატეგორია:რუსთავი 2
Spirit (Depeche Mode-ის ალბომი)

***Spirit*** — ინგლისური ჯგუფ Depeche Mode-ის მეთოთხმეტე სტუდიური ალბომი, გამოცემული 2017 წლის 17 მარტს ლეიბლზე Columbia Records. მის გამოშვებას უსწრებდა სინგლ "Where's the Revolution"-ის გამოსვლა. *Spirit* არის ჯგუფის მეორე ალბომი, გამოცემული Columbia-ზე და პირველი, ჩაწერილი ჯეიმზ ფორდის პროდიუსერობით.

## პრომოკამპანია
2016 წლის 11 ოქტომბერს ჯგუფმა გამოაცხადა, რომ გამართავდა ტურნეს Global Spirit Tour, ახალი ალბომის მხარდასაჭერად. 2017 წლის ზაფხულის ევროპული სასტადიონო ტურნე დაიწყება 5 მაისს, სტოკჰოლმში და დასრულდება კლუჟ-ნაპოკაში (რუმინეთი), 23 ივლისს.

## კრიტიკოსების შეფასება
*Spirit*-მა კრიტიკოსებისგან ძირითადად დადებით შეფასებები მიიღო. შემდეგ კვირას ალბომი ამოვარდა ათეულიდან და მეჩვიდმეტე ადგილზე გადაიწია, 5 658 გაყიდული ასლით. *Billboard* 200-შიც იგი გამოსვლისას #5 პოზიციას იკავებდა და პირველ კვირაში 64 000 ასლის სახით გაიყიდა.

## სიმღერების სია
## ჩარტები
## სერტიფიცირებები
## რესურსები ინტერნეტში
* ინფორმაცია ჯგუფის ოფიციალურ საიტზე

## სქოლიო
კატეგორია:2017 წლის ალბომები
კატეგორია:ალბომები ჯეიმზ ფორდის პროდიუსერობით
კატეგორია:Columbia Records-ის ალბომები
კატეგორია:Depeche Mode-ის ალბომები
კატეგორია:Mute Records-ის ალბომები
პანიკის გარეშე (ტელესერიალი)

**პანიკის გარეშე** — ქართული კომედიური სერიალი, რომელიც ტელეკომპანია GDS-მა გადაიღო 2013 წელს. სერიალი არის მისტიკისა და კომედიის ნაზავი და მასში მონაწილეობენ ცნობილი ქართველი მსახიობები.

## სიუჟეტი
დურმიშხან იშხნელი დიდი ხნის წინ გარდაიცვალა, თუმცა დაბრუნება მოუწია 21-ე საუკუნეში უკან, სადაც მისი შთამომავალი შვილიშვილი დუკა იშხნელი დახვდა. იგი მისივე ასაკის არის, თუმცა დუკა თანამედროვე, ოდნავ დეპრესიული მამაკაცია, რომელიც პრობლემების მოგვარებას თავის მოკვლით ცდილობს. პაპის გამოცოხლების შემდეგ ცხოვრება უფრო ურთულდება, მაგრამ ცდილობს პაპა ახალ ცხოვრებას მოარგოს და თან პირადი ცხოვრებაც შეიქმნას. მოქმედებაში დუკას მეგობრებიც ნუცა და ბალნოიც ერთვებიან.

## როლებში
* გიორგი გიორგანაშვილი - დუკა იშხნელი 
* ტატო ჩახუნაშვილი - ბალნოი 
* მარიამ ნადირაძე - ნუცა 
* გოგა ბარბაქაძე - დურმიშხან იშხნელი 
* გიორგი ცაავა - ბალნოის ტყუპისცალი
* თაზო ნარიმანიძე - ნარკომანი
* ნატო გაგნიძე - ფსიქოლოგი
* ზვიად დოლიძე - ადვოკატი

## ეპიზოდურ როლებში
* თამარ ბუხნიაშვილი - დუკას დედა
* ზურა ალავერდაშვილი - დუკას მამინაცვალი
* ვაჟა ქორქაშვილი - გენერალი
* ლეონტი შიშოშვილი - რეკისტი
* ლევან ჩიქოვანი - რეკისტი 1
* ირაკლი ქანთარია - რეკისტი 2
* ქეთა შათირიშვილი - თინათინი  
* სოფო ჩაგელიშვილი - ნესი  
* პავლე ნოზაძე - თინათინის მამა
* ბაჩუკი დოლონაძე - ეშმაკი
* მაია ლომიძე - მოსამსახურე / გელას დედა
* თენგიზ პაპიძე - გელას მამა
* ზაალ კუპრაშილი - დაცვა 1
* დათო ბეკოშვილი - დაცვა 2
* გიორგი გოგინიშვილი - მძღოლი
* გიორგი გოგუაძე - მუშა

## 1 სეზონი
## 2 სეზონი
## რესურსები ინტერნეტში
* GDSON პანიკის გარეშე
* პანიკის გარეშე Youtube

კატეგორია:ქართული ტელესერიალები
კატეგორია:2013 წლის ქართული ტელესერიალები
კატეგორია:2014 წლის ქართული ტელესერიალები
კატეგორია:GDS TV
რასვეტის კირილესა და მეთოდეს ეკლესია

**რასვეტის კირილესა და მეთოდეს ეკლესია** () — მართლმადიდებლური ეკლესია აქსაის რაიონის სოფელ რასვეტში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 2012 წელს.

ეკლესიის მისამართი: 346735, რუსეთი, როსტოვის ოლქი, აქსაის რაიონი, სოფელი რასვეტი, ექსპერიმენტალურის ქუჩა № 70.

## ისტორია 
სოფელში სამრევლო საზოგადოება პირველად დარეგისტრირდა 1997 წელს. თავდაპირველად მრევლმა ადგილობრივი კულტურის სახლში ერთი ოთახი აიღო იჯარით, სადაც მხოლოდ ლოცულობდნენ. 1998 წლის 24 მაისს აქ პირველად აღევლინა საღვთო ლიტურგია. 2000 წლის 24 მარტს წმინდა კირილე და მეთოდეს ხსენების დღეს საძირკველი ჩაუყარეს სოფელში პირველ ეკლესიას. მშენებლობა დალოცა როსტოვისა და ნოვოჩერკასკის მთავარეპისკოპოსმა პანტელეიმონმა.

2001 წლის 2 ივლისს დაიწყო ეკლესიის სამშენებლო სამუშაოები. გათხარეს ორმო და ჩაასხეს საძირკველი. 2003 წლის 21 მაისს მართლმადიდებელი თემი კულტურის სახლიდან გადავიდა ჯერ კიდევ დაუსრულებელ ეკლესიაში, სადაც ამავე წლის 24 მაისს აღევლინა პირველი ღვთისმსახურება. 2004 წლის 25 სექტემბერს ეკლესია აკურთხა მთავარეპისკოპომა პანტელეიმონმა, ამავე დღეს დააყენეს ეკლესიის მთავარი გუმბათი. 2005 წლის აპრილში დაიწყო განცალკევებით მდგარი სამრეკლოს მშენებლობა. 

2007 წლის 2 ნოემბერს კირილესა და მეთოდეს ეკლესიას კვლავ ესტუმრა მთავარეპისკოპოსი პანტელეიმონი, რომელმაც აკურთა სამრეკლო. 2008 წლის 3 დეკემბერს სამრეკლოს სამუშაოები დასრულდა, დაადგეს გუმბათი. 2012 წლის 28 ოქტომბერს როსტოვისა და ნოვოჩერკასკის მიტროპოლიტმა მერკურიმ აკურთხა კირილესა და მეთოდეს სახელობის ეკლესია, რომელიც გახდა პირველი ეკლესია როსტოვის ოლქის ერიტორიაზე, რომელიც აკურთხეს კირილესა და მეთოდეს სახელზე. 

ეკლესიის წინამძღვარია მღვდელმონაზონი მიხეილ (კასარკინი).

## რესურსები ინტერნეტში
* Сайт церкви 
* Аксайское благочиние - храмы 
* Аксайское благочиние - приходы 
* Кирилло-Мефодиевский храм в поселке Рассвет отметил престольный праздник 

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XXI საუკუნის ეკლესიები
მანიჩსკაიის პარასკევას ეკლესია

**მანიჩსკაიის პარასკევას ეკლესია** () — მართლმადიდებლური ეკლესია ბაგაევის რაიონის სტანიცა მანიჩსკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. აგებულია 1904 წელს არქიტექტორ ილია ზლობინის პროექტის მიხედვით. წარმოადგენს რუსეთის ფედერაციის კულტურული მემკვიდრეობის ძეგლს. 

ეკლესიის მისამართი: რუსეთი, როსტოვის ოლქი, ბაგაევის რაიონი, სტანიცა მანიჩსკაია.

## ისტორია 
პირველად პარასკევას ეკლესია მოიხსენიება 1748 წელს, რომლის დაძველების შემდეგ 1763 წელს ააგეს და აკურთხეს მეორედ. მეორე ეკლესია 1801-1805 წლებში დაშალეს, გადაიტანეს სხვა ადგილზე და კვლავ ააგეს. 1862-1891 წლებში ეკლესიასთან მოქმედებდა საეკლესიო-სამრევლო სასწავლებელი. 1891 წლიდან კი მოქმედებდა საეკლესიო-სამრევლო სკოლა.

ქვის ეკლესია წმინდა პარასკევას სახელზე (რომელიც ოჯახების მფარველად ითვლება) ააგეს 1878 წელს (სხვა მონაცემებით 1897  ან 1893.

## სქოლიო
კატეგორია:როსტოვის ოლქის ეკლესიები
კატეგორია:XX საუკუნის ეკლესიები
ჟერემი მატიე

**ჟერემი მატიე** (დ. 29 ოქტომბერი, 1983, ლუქსეი-ლე-ბენი, საფრანგეთი) — ფრანგი ფეხბურთელი. 2014–2017 წლებში თამაშობდა „ბარსელონაში“. 2011-2016 წლებში იცავდა საფრანგეთის ეროვნული ნაკრების ღირსებას.

## ტიტულები 
** ბარსელონა**: (8)
* **ლა ლიგა** (2): 2014–15, 2015–16
* **ესპანეთის თასი** (2): 2014–15, 2015–16
* **ესპანეთის სუპერთასი** (1): 2016
* **ჩემპიონთა ლიგა** (1): 2014–15
* **უეფა-ს სუპერთასი** (1): 2015
* **ფიფა-ს მსოფლიო საკლუბო ჩემპიონატი** (1): 2015

** სპორტინგი**: (1)
* **პორტუგალიის ლიგის თასი** (1): 2017–18

## რესურსები ინტერნეტში 
* პროფილი ბარსელონას ოფიციალურ საიტზე 
* პროფილი Transfermarkt-ზე 
* პროფილი Soccerway-ზე 
* 

კატეგორია:დაბადებული 1983
კატეგორია:ფრანგი ფეხბურთელები
კატეგორია:ვალენსიის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ბარსელონის ფეხბურთელები
კატეგორია:ლისაბონის სპორტინგის ფეხბურთელები
კატეგორია:დაბადებული 29 ოქტომბერი
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ტულუზის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ჯონ უეტონი

**ჯონ კენეთ უეტონი** (; დ. 12 ივნისი, 1949 — გ. 31 იანვარი, 2017) — ინგლისელი მომღერალი, ბას-გიტარისტი და სიმღერების ავტორი. ცნობილი გახდა ჯგუფებით Mogul Thrash, Family, King Crimson, Roxy Music, Uriah Heep, და Wishbone Ash.

King Crimson-ში წევრობის შემდეგ ჩამოაყალიბა ჯგუფი U.K., მოგვიანებით კი სუპერჯგუფ Asia-ს ლიდერი და სიმღერების ავტორი იყო. Asia-ს სადებიუტო ალბომი მსოფლიოს მასშტაბით გაიყიდა 8 მილიონი ასლის ოდენობით. სხვადასხვა პერიოდში უეტონს ჰქონდა წარმატებული სოლო კარიერა. იგი აგრეთვე იყო პოპულარულ ბას-გიტარისტი, რომელიც უკრავდა პროგრესული როკის ჟანრის ბევრ ჯგუფთან თუ შემსრულებელთან.

## რესურსები ინტერნეტში
* ოფიციალური საიტი

## სქოლიო
კატეგორია:დაბადებული 12 ივნისი
კატეგორია:დაბადებული 1949
კატეგორია:გარდაცვლილი  31 იანვარი
კატეგორია:გარდაცვლილი 2017
კატეგორია:ინგლისელი ბას-გიტარისტები
კატეგორია:ინგლისელი როკ-მომღერლები
კატეგორია:Asia-ს წევრები
კატეგორია:King Crimson-ის წევრები
კატეგორია:Uriah Heep-ის წევრები
კატეგორია:Wishbone Ash-ის წევრები
კატეგორია:Family-ის წევრები